CELEX: 62019TN0376
Language: hu
Date: 2019-06-24 00:00:00
Title: T-376/19. sz. ügy: 2019. június 24-én benyújtott kereset — El Corte Inglés kontra EUIPO — Big Bang (LTC latiendaencasa.es BIG BANG DAY)

5.8.2019   
            
            
               HU
            
            
               Az Európai Unió Hivatalos Lapja
            
            
               C 263/72
            
         
      2019. június 24-én benyújtott kereset — El Corte Inglés kontra EUIPO — Big Bang (LTC latiendaencasa.es BIG BANG DAY)
      (T-376/19. sz. ügy)
      (2019/C 263/77)
      A keresetlevél nyelve: spanyol
      
         Felek
      
      
         Felperes: El Corte Inglés, SA (Madrid, Spanyolország) (képviselő: J. L. Rivas Zurdo ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Big Bang, trgovina in storitve, d.o.o. (Ljubljana, Szlovénia)
      
         Az EUIPO előtti eljárás adatai
      
      
         A vitatott védjegy bejelentője: a felperes
      
         A vitatott védjegy: LTC latiendaencasa.es BIG BANG DAY európai uniós ábrás védjegy — 15 879 323. sz. védjegybejelentés
      
         Az EUIPO előtti eljárás: felszólalási eljárás
      
         A megtámadott határozat: az EUIPO ötödik fellebbezési tanácsának 2019. április 5-én hozott határozata (R 1684/2018-5. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  Adjon helyt a jelen hatályon kívül helyezés iránti keresetnek, és ennek eredményeképpen állapítsa meg a megtámadott határozat hatályon kívül helyezésének jogalapját, amely határozat elutasítja a felperes fellebbezését, és helybenhagyja a felszólalási osztály azon határozatát (B 2 840 414. sz. felszólalás), amely a 15 879 323. sz. európai uniós védjegy lajstromozását kizárólag a felszólalással érintett áru- és szolgáltatási osztályokba (7., 9., 11., 16., 35. és 42. osztály) tartozó áruk és szolgáltatások vonatkozásában tagadja meg, a 7. osztályba tartozó alábbi áruk kivételével: „tengelykapcsolók és erőátviteli elemek (a szárazföldi járművek céljára készültek kivételével); mezőgazdasági szerszámok, kézi szerszámok kivételével; keltetőgépek; árusító automaták”; és
               
            
                  —
               
               
                  az ellenérdekű felet vagy feleket kötelezze a költségek viselésére.
               
            
         Jogalap
      
      Az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.